
AVIZ

asupra proiectului de Lege pentru modificarea şi completarea art. 20 din Legea Societăţii Naţionale de Cruce Roşie din România nr. 139/1995
(PL.X.124/2006)

Cu adresa nr.PL.X.124/1 martie 2006, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru modificarea şi completarea art. 20 din Legea Societăţii Naţionale de Cruce Roşie din România, nr. 139/1995.

În urma examinării în şedinţa din 22 martie 2006, Comisia, cu unanimitate de voturi, a hotărât să avizeze favorabil proiectul de lege, cu următorul amendament:

Art. 20. - (4) Pentru toate evenimentele prevăzute la alin. (1) organizate pe teritoriul unui judeţ, 85% din fondurile colectate vor fi virate în contul filialei judeţene a Crucii Roşii în zona desfăşurării evenimentului respectiv, iar 15% în contul Societăţii Naţionale de Cruce Roşie.

